అందరితో మంచిగా మాట్లాడాలి. మంచి విషయాలే మాట్లాడాలి. ఒకరి గురించి తప్పుగా మాట్లాడితే వారికి వచ్చే నష్టం ఏమి లేదు. నువ్వు మాత్రం చెడ్డ పేరు సంపాదించుకుంటావ్. నీకు అవసరమా చెప్పు?
నువ్వు సీతమ్మ వాకిట్లో సిరి మల్లె చెట్టు సినిమా చూసావా? అందులో ప్రకాష్ రాజ్ చెప్తారు కదా, " మనుషులు అందరు మంచోళ్ళే" అని... మనం కూడా అది ఫాలో అయ్యమనుకో అప్పుడు ఆటోమేటిక్ గా అందరితో మనమే మంచిగా మాట్లాడేస్తాం.
నవ్వుతూ మాట్లాడమన్నాను కదా అని సందర్భం ఏమిటో అర్ధం చేసుకోకుండా నవ్వుతున్నావనుకో, అంత బాగోదేమో ఆలొచించు.. నీకు మతి భ్రమించిందేమో అనుకుంటారు. అందుకని సందర్భాన్ని అర్ధం చేసుకుని మాట్లాడాలి.
ఒకసారి అన్న మాటలు మళ్లీ వెనక్కి తీసుకోలేము. అనేసిన తర్వాత, " అయ్యో, నేనలా అనాల్సింది కాదు" అని నువ్వు ఎంత తల బాదుకున్నా ఉపయోగం లేదు.
అవతలి వాళ్ళు చెప్పేది నీకు నచ్చట్లేదనుకో, లేకపోతే నీ ఉద్దేశంలో అది తప్పనుకో, దాన్ని నువ్వు వాళ్ళకి అర్ధం అయ్యేలా మెల్లగా చెప్పు. అంతే గాని నీ మాటలతో వాళ్ళ మనసు నొప్పించావనుకో , ఆ బంధం ధృడత్వం తగ్గిపోవచ్చు. ఇది చాలా ప్రమాదం కదా.. ఎందుకంటే మనకి బంధాలు చాలా విలువైనవి.
అవతలి వారు చెప్పేది పూర్తిగా విని మాట్లాడాలి, అప్పుడు మనం అపార్ధం చేసుకునే అవకాశాలు తగ్గుతాయి. పైగా మనం చెప్పేది ఎంత శ్రద్ధగా వింటున్నాడో / వింటుందో అని అవతలి వాళ్ళకు నీ మీద మంచి అభిప్రాయం కూడా వస్తుందన్నమాట.
ఎటువంటి రహస్యాలు లేకుండా మనసు విప్పి మాట్లాడితే నీ వారికి నీ పై మరింత నమ్మకం, ప్రేమ పెరుగుతాయి. బంధాలు మరింత దృడంగా మారతాయి.
అవతలి వాళ్ళు ఏమనుకుంటారో అని నీకు తెలిసినది కూడా చెప్పలేదనుకో, వారి అభివృద్దికి అడ్డు పడిన వాళ్ళము అవుతాము.
అవసరానికి మించి మాట్లాడితే నీకే ఎనర్జీ వేస్ట్, వాగుడుకాయ్ అనే బిరుదు, ఇంకా అందరికి లేని పోనీ సమస్యలు తెచ్చి పెడ్తావ్.
సరే ఇంక, చందమామ గారు చాలా బావున్నారు, వెళ్లి పలకరించాలి. ఆ వెండి వెన్నెలని ఎంతసేపు చూసిన బోర్ కొట్టదు. సో, మళ్లీ కలుద్దాం, టాటా!!
andaritho manchigaa matladali. manchi vishayaale matladali. okari gurinchi tappugaa matladithe vaariki vache nashtam emi ledu. nuvvu maatram chedda paeru sampadinchukuntav. neeku avasarama cheppu?
nuvvu seetamma vaakitlo siri malle chettu sinima chusawa? andulo prakash raj cheptaaru kada, " manushulu andaru mancholle" ani... manam kuudaa adhi falo ayyamanuko appudu automatic gaa andaritho maname manchigaa matladestam.
navvutuu matladamannanu kada ani sandarbham emito ardham chesukokunda navvutunnavanuko, anta bagodemo aalochinchu.. neeku mathi bhraminchindemo anukuntaaru. andukani sandarbhaanni ardham chesukuni matladali.
okasari anna maatalu malli venakki teesukolemu. anesina tarvaata, " ayyo, nenala anaalsindi kaadu" ani nuvvu entha tala badukunna upayogam ledu.
avatali vaallu cheppedi neeku nachatledanuko, lekapothe nee uddesamlo adhi tappanuko, daanni nuvvu vaallaki ardham ayyela mellagaa cheppu. anthe gaani nee maatalatho vaalla manasu noppinchavanuko , aa bandham dhrudatvam taggipovachhu. idhi chala pramaadam kada.. endukante manaki bandhaalu chala viluvainavi.
avatali vaaru cheppedi puurtigaa vini matladali, appudu manam apaardham chesukune avakaasaalu taggutaayi. paiga manam cheppedi entha shraddhagaa vintunnado / vintundo ani avatali vaallaku nee meeda manchi abhiprayam kuudaa vastundannamaata.
etuvanti rahasyaalu lekunda manasu vippi matladithe nee vaariki nee pai marinta nammakam, prema perugutaayi. bandhaalu marinta drudamgaa maarataayi.
avatali vaallu emanukuntaro ani neeku telisinadi kuudaa cheppaledanuko, vaari abhivruddiki addu padina vaallamu avutaamu.
avasaraaniki minchi matladithe neeke energy wayst, vagudukay ane birudu, inka andariki laeni ponee samasyalu tecchi pedtav.
sare inka, chandamama gaaru chala bavunnaru, velli palakarinchaali. aa vendi vennelani entasepu chusina bor kottadu. soo, malli kaluddam, tata!!